OpenLLM-France/wikimedia huggingface dataset:
# New Hope (Alabama)

New Hope és una població dels Estats Units a l'estat d'Alabama. Segons el cens del 2000 tenia 2.539 habitants.

## Demografia

Segons el cens del 2000, New Hope tenia 2.539 habitants, 1.033 habitatges, i 729 famílies. La densitat de població era de 111 habitants/km².
Dels 1.033 habitatges en un 34,2% hi vivien nens de menys de 18 anys, en un 54,1% hi vivien parelles casades, en un 12,3% dones solteres, i en un 29,4% no eren unitats familiars. En el 26,8% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,97.
Per edats la població es repartia de la següent manera: un 26% tenia menys de 18 anys, un 8,5% entre 18 i 24, un 30,8% entre 25 i 44, un 21,4% de 45 a 60 i un 13,3% 65 anys o més.
L'edat mediana era de 36 anys. Per cada 100 dones hi havia 90,5 homes. Per cada 100 dones de 18 o més anys hi havia 89,5 homes.
La renda mediana per habitatge era de 31.458 $ i la renda mediana per família de 39.427 $. Els homes tenien una renda mediana de 30.852 $ mentre que les dones 20.263 $. La renda per capita de la població era de 15.655 $. Aproximadament el 8,2% de les famílies i l'11,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- New Hope». American Fact Finder. Oficina del Cens dels Estats Units, 12-01-2010. Arxivat de l'Hope&_state=04000US01 original el 2020-02-10. [Consulta: 1r juliol 2010].
* ↑ «Geographic Comparison Table- New Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Port (desambiguació)

«Port» té aquests significats:
* Port marítim
* Port de muntanya, collada o coll
* Port esportiu
* Port arbori grandària i forma d'un arbre
* El Port (Llançà)
* Port Ainé estació d'esquí al Pirineu
* Port Arthur
* Port (informàtica)
* Port Adelaide Football Club, club professional de futbol australià
* Port Authority of Thailand FC, antic nom del Thai Port Football Club (tailandès การท่าเรือไทย เอฟ.ซี), club tailandès de futbol de la ciutat de Bangkok

## Vegeu també

* Ports (desambiguació)
Viccionari
# Manuel Filibert de Savoia-Aosta

Manuel Filibert de Savoia-Aosta, duc d'Aosta (Gènova, 1869 - Torí, 1931) fou un aristòcrata i militar italià. Duc d'Aosta i Príncep d'Itàlia amb el tractament d'altesa reial. Com a conseqüència de l'aventura espanyola del seu pare, fou infant d'Espanya des de 1871 fins a 1873.
Nascut a Gènova el dia 13 de gener de 1869, era fill del duc d'Aosta i futur rei Amadeu I d'Espanya i de la seva primera muller, la princesa de la Cisterna Maria Victòria. Manuel Filibert era net del rei Víctor Manuel II d'Itàlia i de l'arxiduquessa Adelaida d'Àustria.
Casat el 25 de juny de 1896 amb la princesa Helena d'Orleans, filla del príncep Felip d'Orleans i de la princesa Maria Isabel d'Orleans. La parella tingueren dos fills:
* SAR el príncep Amadeu de Savoia-Aosta, nat a Torí el 1898 i mort a Nairobi el 1942. Casat amb la princesa Anna d'Orleans.
* SAR el príncep Aimó de Savoia-Aosta, nat el 1900 a Torí i mort el 1948 a Buenos Aires. Es casà amb la princesa Irene de Grècia.
Membre de l'exèrcit italià, participà amb enorme èxit a les campanys italianes en contra de l'Imperi Austrohongarès al Vèneto. Arribà a ser comandant de la III divisió de l'exèrcit de terra del rei Víctor Manuel III d'Itàlia.
L'any 1922, durant els fets de la Marxa feixista sobre Roma, el nom del duc d'Aosta sonà com a candidat a la Corona italiana en cas que el rei Víctor Manuel III d'Itàlia no acceptés el feixisme. Morí l'any 1931 a Torí. Fou enterrat a la localitat de Redipuglia.

## Referències

* 1 2 Campo, Carlos Robles do «Los Infantes de España tras la derogación de la Ley Sálica (1830)». Anales de la Real Academia Matritense de Heráldica y Genealogía, 12, 2009, pàg. 329–384. Arxivat de l'original el 2019-08-19. ISSN: 1133-1240 [Consulta: 19 agost 2019].
* ↑ Ugo D’Andrea, La fine del Regno. Grandezza e decadenza di Vittorio Emanuele III, Società editrice Torinese, 1951, pag. 256.
# La Vall Jussana

La Vall-llosana, en alguns mapes, erròniament la Vall jussana, és una masia del terme municipal de Castellterçol, al Moianès.
Està situada en el sector oriental del terme, a migdia de la masia de la Vall, a la qual havia pertangut. És a la dreta del torrent de la Vall-llosana, en el vessant oriental del Serrat de l'Orella.

## Referències

* ↑ «Sender entre Castellterçol i Castellcir». Ajuntament de Castellterçol. [Consulta: 21 gener 2022].
* ↑ «El Grony». Ajuntament de Castellcir. [Consulta: 21 gener 2022].

## Enllaços externs

* La Vall Jussana en el seu entorn, a l'Institut Cartogràfic de Catalunya
# Mattapoisett

Mattapoisett és una població dels Estats Units a l'estat de Massachusetts. Segons el cens del 2008 tenia 6.463 habitants.

## Demografia

Segons el cens del 2000, Mattapoisett tenia 6.268 habitants, 2.532 habitatges, i 1.769 famílies. La densitat de població era de 146,9 habitants/km².
Dels 2.532 habitatges en un 30,2% hi vivien nens de menys de 18 anys, en un 57,7% hi vivien parelles casades, en un 9,6% dones solteres, i en un 30,1% no eren unitats familiars. En el 25,5% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,9% tenia menys de 18 anys, un 4,5% entre 18 i 24, un 26% entre 25 i 44, un 29% de 45 a 60 i un 16,6% 65 anys o més.
L'edat mediana era de 42 anys. Per cada 100 dones de 18 o més anys hi havia 88,9 homes.
La renda mediana per habitatge era de 58.466 $ i la renda mediana per família de 68.246$. Els homes tenien una renda mediana de 48.100 $ mentre que les dones 35.938$. La renda per capita de la població era de 28.050$. Entorn del 2,8% de les famílies i el 3,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mattapoisett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Mattapoisett». American Fact Finder. Oficina del Cens dels Estats Units, 12-01-2010.
# Noemí de la Calle Sifré

Noemí de la Calle Sifré (Barcelona, 1979) és una política catalana, diputada al Parlament de Catalunya en l'onzena i dotzena legislatura.

## Biografia

Ha estudiat direcció i control financer a l'Escola d'Administració d'Empreses de la Universitat de Barcelona i ha treballat molts anys com a responsable de comptabilitat i gestió. Ha estat col·laboradora científica del Departament de Ciències Polítiques de la Universitat Abat Oliba.
En 2007 es va afiliar amb Ciutadans - Partit de la Ciutadania i des de 2009 en fou coordinadora a l'Hospitalet de Llobregat. Fou candidata de C's a l'ajuntament de l'Hospitalet de Llobregat a les eleccions municipals espanyoles de 2011. Fou escollida diputada a les eleccions al Parlament de Catalunya de 2015 i a les de 2017.

## Referències

* ↑ Els teus representants al web de Ciutadans
* ↑ Ciutadans (C's) presenta a la candidata de L'Hospitalet de Llobregat, web de Ciutadans 19 d'abril de 2014
* ↑ Ciutadans presenta Noemí de la Calle com a candidata a l'alcaldia de L'Hospitalet, lhdigital.cat, 20 d'abril de 2011
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
# Prâlon

Prâlon és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 79 habitants.

## Demografia
### Població

El 2007 la població de fet de Prâlon era de 79 persones. Hi havia 40 famílies, de les quals 20 eren unipersonals (8 homes vivint sols i 12 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 38 eren l'habitatge principal de la família, 8 eren segones residències i 3 estaven desocupats. 47 eren cases i 1 era un apartament. Dels 38 habitatges principals, 28 estaven ocupats pels seus propietaris, 5 estaven llogats i ocupats pels llogaters i 5 estaven cedits a títol gratuït; 1 tenia una cambra, 3 en tenien dues, 5 en tenien tres, 9 en tenien quatre i 20 en tenien cinc o més. 27 habitatges disposaven pel capbaix d'una plaça de pàrquing. A 20 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Prâlon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 4 |
| 4 | 75 a 79 | 0 |
| 0 | 70 a 74 | 8 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 0 | 40 a 44 | 0 |
| 12 | 35 a 39 | 4 |
| 0 | 30 a 34 | 0 |
| 8 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 46 persones, 35 eren actives i 11 eren inactives. De les 35 persones actives 33 estaven ocupades (16 homes i 17 dones) i 2 estaven aturades (1 home i 1 dona). De les 11 persones inactives 5 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa immobiliària.
L'any 2000 a Prâlon hi havia 3 explotacions agrícoles que ocupaven un total de 591 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Prâlon a l'INSEE.
* Évolution et structure de la population Fitxa amb el detall de dades de Prâlon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Hubert Clément

Hubert Clément (París, 12 de setembre de 1889 – Esch-sur-Alzette, 29 de setembre de 1953) fou un periodista i polític luxemburguès. Va ser alcalde d'Esch-sur-Alzette entre 1935 i 1945, membre del Consell d'Estat i membre de la Cambra de Diputats. També fou director del diari Tageblatt, amb seu a Esch-sur-Alzette.
El Liceu Hubert Clément, una escola d'Esch-sur-Alzette, duu el nom de Clément en honor seu, ja que va ser possible gràcies a la compra dels terrenys per part de l'ajuntament el 1938, sota el mandat de Clément.

## Referències

* 1 2 3 «Hubert Clément» (en francès). Liceu Hubert Clément. Arxivat de l'original el 2007-09-27. [Consulta: 25 agost 2007].
# Serralada de Sudirman

La serralada de Sudirman també coneguda com les muntanyes Snow, Dugunduguoo, o serralada de Nassau és una serralada a l'illa de Nova Guinea, a la província de Papua central, Indonèsia. Porta el nom del primer comandant en cap de les forces armades i heroi nacional indonesi Sudirman. Comprèn la part occidental de les muntanyes Maoke. Aquí es troba el cim més alt d'Oceania i Australàsia, el Puncak Jaya (4.884 msnm), així com la gran mina de coure i or de Grasberg. Altres cims de la serralada són el Sumantri (4.870 msnm), el Ngga Pulu (4.863 msnm) i el Carstensz East (4.820 m o 4.808 msnm).

## Referències

* ↑ «Papua Insects Foundation (Sudirman Mountains)». [Consulta: 19 abril 2024].
* ↑ «Sudirman Range | Tropical Rainforest, Wildlife & Conservation | Britannica» (en anglès). [Consulta: 19 abril 2024].
# Mathias De Witte

Mathias De Witte (Bruges, 29 de març de 1993) és un ciclista belga, professional des del 2017. Actualment corre a l'equip Cibel-Cebon.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# La conferència

La conferència (originalment en alemany, Die Wannseekonferenz) és un docudrama de televisió alemany, emès per primera vegada el 24 de gener de 2022 per la cadena ZDF, sobre una conferència celebrada a Berlín-Wannsee l'any 1942 per organitzar l'extermini dels jueus. El director Matti Geschonneck recrea la Conferència de Wannsee celebrada el 20 de gener de 1942, basant-se en un guió de Magnus Vattrodt. Els funcionaris nazis alemanys es reuneixen enmig de la Segona Guerra Mundial per determinar l'anomenada Solució Final a la qüestió jueva. El fet no marca l'inici de la Xoà, però és una reunió per coordinar diverses branques governamentals per dur a terme la destrucció dels jueus. El 13 de maig de 2022 es va estrenar el doblatge en català. Tot i això només es pot trobar subtitulada al català per Movistar + entre totes les plataformes de streaming.

## Repartiment

* Philipp Hochmair com a Reinhard Heydrich, cap de l'Oficina Principal de Seguretat del Reich (RSHA)
* Johannes Allmayer com a Adolf Eichmann, cap de RSHA IV B4
* Sascha Nathan com al Dr. Josef Bühler
* Arnd Klawitter com al Dr. Roland Freisler, del Ministeri de Justícia del Reich
* Markus Schleinzer com a Otto Hoffmann
* Fabian Busch com al Dr. Gerhard Klopfer
* Thomas Loibl com a Friedrich Wilhelm Kritzinger
* Frederic Linkemann com al Dr. Rudolf Lange
* Rafael Stachowiak com a Georg Leibbrandt
* Simon Schwarz com a Martin Luter
* Peter Jordan com al Dr. Alfred Meyer
* Jakob Diehl com a Heinrich Müller, cap del Departament IV de l'RSHA (la Gestapo)
* Matthias Bundschuh com a Erich Neumann
* Maximilian Brückner com al Dr. Eberhard Schöngarth
* Godehard Giese com a Wilhelm Stuckart, del Ministeri de l'Interior del Reich
* Lilli Fichtner com a Ingeburg Werlemann
* Frederik Schmid

## Referències

* ↑ Peter Kümmel: Unter Verbrechern (Amongst Perpetrators). In: Die Zeit. 20 January 2022. Feuilleton.
* ↑ Wolfgang Höbel: Die Brillanz des Bösen. (The Brilliance of Evil) Der Spiegel #3/2022. 15 January 2022, pp 120–121: A nearly "normal" meeting of bureaucrats for optimising of the mass murder (transl.)
* ↑ «La conferència». Cinema en Català. [Consulta: 30 març 2022].
* ↑ «La conferència». Goita què fan, ara!. [Consulta: 28 desembre 2022].
* ↑ GHWK, Berlin - Dauerausstellung "Die Besprechung am Wannsee und der Mord an den europäischen Jüdinnen und Juden"
* ↑ '80 Years Ago the Nazis Planned the ‘Final Solution.’ It Took 90 Minutes. As Germany observes the anniversary of the Wannsee Conference, witnesses of the Nazi era are dying … ' NYT 21 January 2022

## Enllaços externs

* Nota de premsa sobre La conferència al portal de premsa de la ZDF (alemany)
* La conferència (2022) (alemany)
* Catàleg d'exposició - La trobada a Wannsee i l'assassinat dels jueus europeus (anglès)
# Mitja precisió

En informàtica, mitja precisió és un format numèric de computador que ocupa la meitat d'una localització d'emmagatzemament en una determinada adreça del computador, mitja paraula. Un nombre de mitja precisió pot ser definit a ser un enter, punt fix, o punt flotant. Per enters binaris, molts cops és anomenat short.
El punt flotant de mitja precisió és relativament un nou format binari de punt flotant que utilitza 2 bytes i que no està inclòs a l'estàndard IEEE 754 per la codificació de nombres en punt flotant (però està inclòs en la proposta de revisió IEEE 754r).
Aquest format és utilitzat en bastants entorns de gràfics d'ordinador incloent OpenEXR, OpenGL, i D3DX. L'avantatge sota els enters binaris de 8 o 16 bits és que incrementen el rang dinàmic permet més detall perquè puguin ser conservats en alçament i ocultació. L'avantatge sobre formats binaris de 32 bits precisió simple és que necessiten la meitat de l'emmagatzemament i l'amplada de banda.

## Format de mitja precisió

El format és escrit amb el primer bit significatiu amb valor 1, a menys que l'exponent sigui tot zeros. Només apareixen 10 bits de la fracció. en llenguatge IEEE 754, hi ha 10 bits de significant, però hi ha 11 bits de precisió de significant (aproximadament 3 dígits decimals, $\log _{10}(2^{11})\approx 3.311$). Els bits es defineixen de la següent manera:

### Codificació de l'exponent

El verdader exponent = exponent escrit - exponent bias
Tots els patrons de codificació de bits són vàlids.
Els valors màxims i mínims representables són 2$^{-24}$ = 5.96E-8 (denormalitzat) i 65504 respectivament. El mínim valor no denormalitzat és 2$^{-14}$ = 6.10E-5.

## Exemples de mitja precisió en hexadecimal

(1/3 arrodoneix a la baixa com precisió doble, degut al nombre senar de bits al significant.)

## Vegeu també

* mitja precisió – precisió simple – precisió doble – precisió quàdruple
* punt flotant
* RGBE image format

## Enllaços externs

* Minifloats (in Survey of Floating-Point Formats)
* OpenEXR site
* Half precision constants from D3DX (defunct page)
* OpenGL treatment of half precision Arxivat 2015-07-02 a Wayback Machine.
* Analog devices variant Arxivat 2003-10-29 a Wayback Machine. (four-bit exponent) (defunct page)

## Referències

* ↑ «About OpenEXR». Arxivat de l'original el 2013-05-08. [Consulta: 6 maig 2014].
# Noerdange

Noerdange (en luxemburguès: Näerden; en alemany: Noerdingen) és una vila de la comuna de Beckerich, situada al districte de Diekirch del cantó de Redange. Està a uns 21 km de distància de la ciutat de Luxemburg.

## Referències

* ↑ «Noerdange». [Consulta: 26 setembre 2015].
# Prästen

Prästen (en suec el sacerdot)) és una pel·lícula muda sueca dramàtica del 1914 dirigida per Victor Sjöström.

## Repartiment

* Carl Borin
* Egil Eide - Sacerdot
* Justus Hagman - Sacerdot ancià
* William Larsson - pare de Clara
* Richard Lund - Propietari
* Clara Pontoppidan - Maria
* Carlo Wieth - Frans

## Producció

La pel·lícula es va estrenar el 16 de gener de 1914 al cinema Röda Kvarn d'Estocolm. La pel·lícula es va rodar a l'estudi de Svenska Biografteatern a Lidingö amb exteriors probablement de la zona d'Estocolm per Hugo Edlund.

## Referències

* ↑ «Progressive Silent Film List: The Clergyman». Silent Era.

## Enllaços externs

* Prästen al Svensk Filmdatabas
# Illa Santa Catalina

«Illa Santa Catalina» té aquests significats:
* Illa Santa Catalina (Califòrnia), que forma part de l'arxipèlag de les illes Santa Bàrbara, a Califòrnia (Estats Units)
* Illa Santa Catalina (Baixa Califòrnia Sud), illa del golf de Califòrnia, en l'estat de Baixa Califòrnia Sud (Mèxic)
* Illa Santa Catalina (Colòmbia), al Carib, que forma part de l'Arxipèlag de Sant Andrés, Providència i Santa Catalina en el nord-oest de Colòmbia
* Illa Santa Catarina, a la costa de l'estat Santa Catarina (Brasil)
* Illa de Santa Catalina (Espanya), davant de la ciutat de Ceuta (Espanya)
* Illa Catalina (República Dominicana), illa de la província de La Romana.
# Serralada de Talamanca

La serralada de Talamanca és la de major elevació al sud d'Amèrica Central. S'estén des de la part sud de la vall Central de Costa Rica i continua en territori de la República de Panamà amb els noms de serralada de Chiriquí i muntanya de Tabasará.
A Costa Rica, a través de la carretera Interamericana Sud es pot arribar fins a un dels turons més alts de la serralada (i el de més fàcil accés), el cerro Buenavista (3.491 m), més comunament anomenat cerro de la muerte, per la diferència de clima a aquesta altura en comparació a la resta del territori nacional. El pic més alt és el cerro Chirripó, localitzat dins del parc nacional del mateix nom, que té 3.820 m.
També allotja el Parque Internacional La Amistad, que comparteix territori amb el país veí de Panamà. Aquest parc és la zona protegida més gran de Costa Rica i va ser declarada Reserva de la Biosfera per la UNESCO el 1990. És de gran importància perquè serveix d'hàbitat a espècies grans de mamífers com el tapir, el jaguar, el puma, i moltes espècies d'aus com el quetzal.
En elevacions per sobre els 1.800 m predominen els boscos de roures de gran mida a tota la serralada, fins als 3.000 m comença la transició del bosc a zones ermes, on es poden veure arbusts i bambú nan fins als 3.400 m on es pot apreciar l'erm alpí tropical. El suberm i l'erm estan subjectes a una congelació parcial per les nits a una altura superior als 3.200 m, quan la temperatura pot descendir fins a -5 °C.

## Elevacions més importants

* Cerro Chirripó - 3.820 m (Costa Rica)
* Cerro Kamuk - 3.554 m (Costa Rica)
* Cerro Buenavista - 3.491 m (Costa Rica)
* Cerro Durika - 3.280 m (Costa Rica)
* Volcà Barú - 3.475 m (Panamà)
* Cerro Fábrega - 3.335 m (Panamà)
* Cerro Itamut - 3.293 m (Panamà)
* Cerro Echandi - 3.163 m (Panamà)
# La connexió Argan

La connexió Argan va ser un grup de fusió de músics originaris de Catalunya i Marroc. Basat en l'intercanvi d'un grup de músics originaris de Vic i Agadir, van desenvolupar música des de la tradició amaziga i combinant-la amb el jazz contemporani que mescla realitats culturals de la Mediterrània. Trobaven en la improvisació una característica comuna a tots dos llenguatges musicals. El nom prové de l'argan, la fruita de l'argània, símbol de la identitat amaziga marroquina. TV3 va dedicar un documental al projecte. Durant la seva breu existència van fer concerts al Mercat de Música Viva de Vic i a festivals de jazz a Múnic (Alemanya), Terrassa, Tarragona i a Agadir (Marroc) durant l'estiu i la tardor de 2005.

## Discografia

* An'Yalkam/Connexió Argan (2005)

## Referències

* ↑ «Connexió Argan» Arxivat 2014-02-19 a Wayback Machine., Sonoesfera, 2008
* ↑ Hassan Akioud, «Argània» Els amazics: una història silenciada, una llengua viva Barcelona, Cossetània Edicions, 2007, pàgina 136, ISBN 9788497912549
* ↑ Trailer del documental de TV3
* ↑ «Le festival dAgadir "Timitar' Arxivat 2014-02-02 a Wayback Machine., 12 de juliol de 2005 (francès)
* ↑ «An Yalkam/Connexió Argan: création jazz au Timitar», Maghrebarts.ma, 2005 (francès)
* ↑ El Mahjoub Rouane «Brahim El Mazned : ‘Faire connaître le patrimoine musical du Souss-Massa’» Arxivat 2014-02-18 a Wayback Machine., Le Matin, 28 de juny de 2005 (francès)
# Puig de Grúfol

El Puig de Grúfol és una muntanya de 169 metres que es troba al municipi de Bàscara, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya